SKOLEOPLÆRINGSCENTER HÅNDBOG



Skoleoplæringscenter

Opdateret oktober 2024

**Indhold**

[Studieadministration: 4](#_bookmark0)

[Lærepladssøgning 4](#_bookmark1)

[Oplæringsaftaler når du er i Skoleoplæringscentret 4](#_bookmark2)

[Restuddannelsesaftale 4](#_bookmark3)

[Kort aftale 4](#_bookmark4)

[Delaftale 5](#_bookmark5)

[Virksomhedsforlagt praktik 5](#_bookmark6)

[EMMA-Reglerne 5](#_bookmark7)

[Befordringstilskud 6](#_bookmark8)

[Forsikringsforhold 7](#_bookmark9)

[Sygdom 7](#_bookmark10)

[Sygemeldinger: 7](#_bookmark11)

[Kronisk lidelse/sygdom 7](#_bookmark12)

[Fravær 7](#_bookmark13)

[Mødetider 7](#_bookmark14)

[Ferie 7](#_bookmark15)

[Orlov 7](#_bookmark16)

[Barsel og forældreorlov 7](#_bookmark17)

[Fædreorlov 8](#_bookmark18)

[Session og værnepligt 8](#_bookmark19)

[Ferie og helligdage 8](#_bookmark20)

[Skoleoplæringsydelse 8](#_bookmark21)

[Kørekort og kørsel i Skoleoplæringscenterets biler 9](#_bookmark22)

[Værkstedsregler 9](#_bookmark23)

[Ordensregler i Skoleoplæringscenter 9](#_bookmark24)

[Ophør i Skoleoplæringscentret 10](#_bookmark25)

[Kontakt 10](#_bookmark26)

**Skoleoplæringscenter håndbog**

Lærlingehåndbogen er praktiske informationer og beskrivelser af de rammer og regler, der er i Skoleoplæringscentret på AMU Nordjylland.

Skoleoplæringscenteret er et tilbud til dig, som ikke har indgået en uddannelsesaftale efter afsluttet grundforløb, eller som uforskyldt har mistet din læreplads.

Når du er i Skoleoplæringscenteret, fungerer skolen som din ”mester”, og uddannelseslængden er helt den samme, som hvis du var i lære hos en mester i en virksomhed.

Hvis du én måned efter afsluttet grundforløb ikke har fundet en praktikplads, kan du få tilbudt at starte din uddannelse under skolepraktikordningen. Opfylder du de krav, som er beskrevet nedenfor (se EMMA-reglerne), kan du således fortsætte din uddannelse igennem Skoleoplæringscenteret.

En af betingelserne går bl.a. på, at du skal have en synlig profil på laerepladsen.dk

**AMU Nordjylland er godkendt skoleoplæringscenter inden for områderne:**

* Anlægsgartner
* Anlægs- og bygningsstruktør
* Ejendomsservicetekniker
* Lageroperatør
* Procesoperatør
* Serviceassistent

Skoleoplæringsstedet ligger på Sofievej 61, 9000 Aalborg

# Studieadministration:

Studieadministrationen finder du på:

Sofievej 61, 9000 Aalborg

Hvis du skal i kontakt med studieadministrationen: Telefon: 9633 2211

Mail: [aalborg@amunordjylland.dk](mailto:aalborg@amunordjylland.dk)

Du kan sende sikker mail til studieadministrationen: Sikker mail: [sikkerpost@amunordjylland.dk](mailto:sikkerpost@amunordjylland.dk)

# Lærepladssøgning

Når du er blevet ansat på AMU Nordjyllands Skoleoplæringscenter, skal du fortsat være aktivt lærepladssøgende. Det betyder, at du skal være aktiv på laerepladsen.dk, og at du, i snit, skal søge to lærepladser om ugen.

Vi, i Skoleoplæringscenteret, tilbyder gerne hjælp med lærepladssøgningen. Herudover kan du tage kontakt til AMU Nordjyllands virksomhedskonsulenter.

På AMU Nordjylland har vi tilknyttet virksomhedskonsulenter, som kan hjælpe dig med at skabe kontakt til en virksomhed, matche dig med en virksomhed eller hjælpe dig med at få væsentlige detaljer i forhold til praktikken.

# Oplæringsaftaler når du er i Skoleoplæringscentret

I din tid hos Skoleoplæringscenteret har du mulighed for at komme i forskellige former for aftaler. I nogle tilfælde bevarer du din skoleoplæringsydelse, og i andre tilfælde bliver du lønnet som en lærling inden for faget.

## Restuddannelsesaftale

En restaftale er en aftale for resten af din læretid. I en rest aftale har du gennemført en del af din uddannelse enten i Skoleoplæringscenteret eller i en anden virksomhed. I restaftalen ansættes du i en ny virksomhed.

* Virksomheden skal være godkendt for at ansætte lærlingen i den pågældende periode
* Lærlingen må deltage i virksomhedens produktion
* Virksomheden betaler lærlingens løn efter gældende overenskomst
* Lærlingen er omfattet af virksomhedens forsikring
* Virksomheden har ansvaret for lærlingens uddannelse i den tid, hvor restuddannelsesaftalen løber
* Der er 3 måneders gensidig prøvetid

## Kort aftale

I den korte aftale gælder samme vilkår som ved indgåelse af en restsaftale – desuden gælder følgende:

* Virksomheden har ansvaret for lærlingens uddannelse i den tid, hvor den korte aftale løber
* Den korte aftale skal indeholde minimum en oplæringsperiode og en skoleperiode
* Der kan maksimalt laves 1 kort uddannelsesaftale mellem samme lærling og virksomhed, undtagelsesvist en anden med godkendelse fra det lokale uddannelsesudvalg. Det er ikke muligt at lave 3 korte uddannelsesaftaler mellem samme lærling og virksomhed
* Efter en kort aftale, er lærlingen berettiget til at blive optaget i Skoleoplæringscentret

## Delaftale

En delaftale er en aftale, hvor praktikken kun omfatter en praktikperiode og ikke nogen skoleophold. Denne form for aftale kan kun indgås én gang mellem samme lærling og virksomhed.

I delaftalen gælder samme vilkår som ved indgåelse af en restuddannelsesaftale – desuden gælder følgende:

* Virksomheden har ansvaret for lærlingens uddannelse i den tid, hvor delaftalen løber
* Delaftalen indeholder kun en oplæringsperiode
* Delaftalen kan kun indgås og gennemføres én gang mellem samme lærling og virksomhed
* Efter en delaftale er lærlingen berettiget til at komme tilbage til Skoleoplæringscentret

## Virksomhedsforlagt praktik

* Virksomheden skal være godkendt til at have lærlinge
* Skoleoplæringscentret betaler skoleoplæringsydelsen (lønnen), og lærlingen får befordringstilskud efter reglerne
* Lærlingen er delvist omfattet af Skoleoplæringscentrets forsikring
* Aftalens varighed er afhængig af de praktikmål, som danner grundlag for aftalen
* Lærlingen kan maksimalt være 3 uger i samme virksomhed og højst 6 uger af lærlingens samlede oplæring
* Lærlingen må ikke deltage i virksomhedens produktion, medmindre det er på vegne af en medarbejder.

# EMMA-Reglerne

For at kunne blive optaget i Skoleoplæringscenter skal du opfylde de særlige EMMA-regler. Herudover vil du også løbende blive vurderet ud fra EMMA-reglerne. Du vil under din tid i Skoleoplæringscenteret løbende blive kaldt til EMMA-samtaler, så vi sammen evaluere og revidere din skoleaftale.

**E: Egnet**

Du skal bestå grundforløbet, og skolen skal vurdere, om du er egnet såvel fagligt som personligt til videre uddannelse. Vi tager udgangspunkt i:

* Dine karakterer.
* Din stabilitet/dit fremmøde.
* Din evne til at overholde mødetider og aftaler.
* Din ansøgning.
* Evt. erhvervserfaring.

Personlige kvalifikationer, eksempelvis evne til at samarbejde, motivation og engagement spiller også en rolle for, om du kan forblive optaget i Skoleoplæringscenter.

**M: Mobil geografisk**

* Du skal søge de praktikpladser, du får anvist - også selvom de ligger et stykke fra din bopæl.
* Som skoleoplæringscenterlærling er du ansat af skolen, der således også bestemmer, hvor du skal arbejde.
* Skoleoplæringscenterlærling kan godt blive sendt i praktik i en virksomhed (dvs. virksomhedsforlagt undervisning), der ligger langt fra hjemmet.
* Du har pligt til at søge praktiksteder, som ligger max 75 minutter transporttid hver vej fra din bopæl.

**M: Mobil fagligt**

* Hvis du bliver tilbudt en læreplads i en anden eller beslægtet branche, end den du ønsker mest, skal du acceptere denne.
* Du skal acceptere såvel virksomhedsforlagt undervisning som praktikplads i små og store virksomheder og inden for alle områder inden for din uddannelse.

**A: Aktiv søgende**

* Du skal kunne dokumentere, at du aktivt har forsøgt at skaffe dig en ordinær læreplads, så husk at gemme en kopi af dine ansøgninger, afslag og evt. kontaktpersoner.
* Det er også af betydning, om du har været indkaldt til ansættelsessamtaler.

# Befordringstilskud

Efter bestemmelser fastlagt af Arbejdsgivernes Elevrefusion kan du som Skoleoplærings- centerlærling få befordringstilskud svarende til billigste offentlige transportmiddel, hvis din samlede transportvej er mindst 20 km om dagen.

* Befordringstilskud får du udbetalt midt i måneden, hvis befordringssedlen er afleveret til tiden.
* Du vil få 90% befordringstilskud per dag, når du er i oplæring og 100% per dag, når du er på skoleophold
* Beløbet beregnes ud fra billigste offentlige transport. Når du modtager befordringstilskud, kan du ikke trække kørsel fra på selvangivelsen
* Når du er i delaftale, kan du ikke modtage befordringstilskud, men kan trække kørsel fra på din selvangivelse
* Ansøgning for befordring sendes senest sidste arbejdsdag i måneden til Skoleoplæringscenteret. Du kan max søge 4 mdr. bagud. Du skal bruge dit MitID for at logge ind. Spørg din instruktør, hvis du har flere spørgsmål vedr. befordring. Du kan udfylde formularerne hos os.

# Forsikringsforhold

Lov om arbejdsskadeforsikring finder anvendelse under Skoleoplæringscenter, hvis skaden skyldes undervisning under arbejdspladslignende forhold, jf. §66, stk.2, i lov om erhvervsuddannelser. Risikoen med hensyn til disse skader påhviler staten. Tilsvarende gælder ved virksomhedsforlagt praktikuddannelse.

Lærlinge med delaftaler i henhold til § 66 f, stk. 1 i lov om erhvervsuddannelser, er i aftale perioden omfattet af virksomhedens arbejdsskadeforsikring.

# Sygdom

## Sygemeldinger:

Er du syg eller af anden grund fraværende, skal du henvende dig per mail: [Praktikcenter@amunordjylland.dk](mailto:Praktikcenter@amunordjylland.dk)

## Kronisk lidelse/sygdom

Har du en kronisk lidelse, fx epilepsi eller diabetes, bedes du orientere din instruktør. Det samme gælder, hvis du tager livsvigtig medicin eller har allergi, som er væsentlig i forbindelse med hospitalsindlæggelse, fx overfølsomhed overfor penicillin.

# Fravær

## Mødetider

Mandag – Torsdag: 7.00 - 15.15

Fredag: 7.00 – 12.00

Det forventes, at du møder til tiden samt møder velsoigneret i det udleverede Skoleoplæringscenter tøj.

## Ferie

Skoleoplæringscenteret er ikke underlagt ferieloven. Lærlingene har derfor ikke ret til ferie efter ferieloven, mens de er i Skoleoplæringscenteret.

Dog skal skoleoplæringscenterlærlinge jævnfør undervisningsministeriet samlet set have fem ugers ferie om året efter ferielovens principper.

# Orlov

## Barsel og forældreorlov

Skoleoplæringscenterlærlinge er ikke omfattet af lovgivning om barselsfravær og offentlig forsørgelse i forbindelse hermed. Lærlingene har altså ikke ifølge lovgivningen ret til orlov og dagpenge i forbindelse med barsel. Men da lærlinge med uddannelsesaftale er omfattet af disse regler, har Skoleoplæringscentret valgt at ligestille skoleoplæringscenterlærlinge efter gældende lov og overenskomsten inden for branchen.

## Session og værnepligt

Bliver du indkaldt til session, får du fri til at deltage i dette, uanset om du er i oplæring eller på skoleophold. Vi skal dog have besked om datoen straks efter din indkaldelse. Der gives ikke orlov til værnepligt.

# Ferie og helligdage

I Skoleoplæringscentret optjener du ikke ferie eller feriepenge, som du vil gøre i en virksomhed, når du har en uddannelsesaftale.

Du modtager skoleoplæringsydelse under ferie som afvikles i Skoleoplæringscentret, såfremt du ikke har optjent feriepenge hos tidligere arbejdsgiver.

Du har 25 feriedage og 5 feriefridage med skoleoplæringsydelse i løbet af et ferieår. I Skoleoplæringscenteret afholdes 3 ugers samlet sommerferie, som fastlægges af

Skoleoplæringscentret. Derudover afholdes der feriedage i forbindelse med jul/nytår, den

indeklemte fredag efter Kristi Himmelfart og grundlovsdag. Du kan ikke afholde ferie, mens du er på skoleophold.

# Skoleoplæringsydelse

Du modtager skoleoplæringsydelse som løn i Skoleoplæringscentret. Du skal oprette en Nem- konto i din bank, da Skoleoplæringsydelsen indsættes på din Nem-konto.

Din skoleoplæringsydelse kan ikke suppleres med anden offentlig ydelse - er du på kontanthjælp eller anden overførselsindkomst, kan du ikke modtage skoleoplæringsydelse.

Skoleoplæringsydelsen udbetales bagud og vil være til disposition den sidste hverdag i hver måned.

Find den aktuelle sats på uvm.dk.

Din elektroniske lønseddel kan du finde på [www.e-boks.dk.](http://www.e-boks.dk/)

# Kørekort og kørsel i Skoleoplæringscenterets biler

I Skoleoplæringscenteret anerkender vi vigtigheden i at have et kørekort. Så er du i gang med at tage kørekort, kan du i din tid i Skoleoplæringscenteret aftale med instruktøren at få fri til køretimer, teori- og køreprøver.

I Skoleoplæringscentret kan der være opgaver, hvor der er brug for kørsel i Skoleoplæringscenterets biler. Du vil blive omskolet til at køre i bilerne i samarbejde med en instruktør. Din instruktør vil informere dig yderligere.

# Værkstedsregler

Vi lægger stor vægt på sikkerhed og et godt arbejdsmiljø.

Af hensyn til din egen og andres sikkerhed og for at undgå arbejdsskader er det vigtigt, at du retter dig efter de instrukser og regler, der er i Skoleoplæringscenterets lokaler, Basen og i værkstedet, og at du rydder op efter dig selv.

Orienter dig i brandinstruks og evakueringsplan i Skoleoplæringscenteret og i værkstedet.

Personlige værnemidler og arbejdstøj udleveres afstemt efter overenskomsten. Som udgangspunkt vil du modtage ovenstående umiddelbart efter, du har påbegyndt din uddannelse.

Vi forventer, at du tager ansvar for og passer ordentligt på lokaler, værktøj, udstyr og biler. Brug af mobiltelefon og PC i arbejdstiden:

Det forventes, at mobilen er i lommen under arbejde. Mobilen forventes ikke at være på lydløs, idet det kan være relevant for Skoleoplæringscenterlærlingen at kunne tage opkald fra kommende læreplads/børn mm.

Hvis du forlader værkstedet/arbejdspladsen, skal det også aftales med din instruktør.

# Ordensregler i Skoleoplæringscenter

I Skoleoplæringscenteret har vi i fællesskab lavet spilleregler, som vi følger. Dem finder du ophængt forskellige steder i Skoleoplæringscenteret.

Herudover har AMU Nordjylland en række ordensregler, som du finder her: <https://www.amunordjylland.dk/ordensregler.html>

# Ophør i Skoleoplæringscentret

Du har pligt til at kontakte din instruktør, hvis du har fået læreplads eller af en anden grund ønsker at stoppe.

# Kontakt

Skoleoplæringscenter:

Mail: [praktikcenter@amunordjylland.dk](mailto:praktikcenter@amunordjylland.dk)

Birger:

Pernille:

Telefon: 96 33 22 79

Mail: [bcj@amunordjylland.dk](mailto:bcj@amunordjylland.dk)

Telefon: 96 33 24 07

Mail: [pchr@amunordjylland.dk](mailto:pchr@amunordjylland.dk)

AMU Nordjylland administration:

Telefon: 96 33 22 11

Mail: [aalborg@amunordjylland.dk](mailto:aalborg@amunordjylland.dk)

Sikker mail: [sikkerpost@amunordjylland.dk](mailto:sikkerpost@amunordjylland.dk)